На основу члана 46. став 1. тачка 2) Закона о локалној самоуправи („Службени гласник РС”, бр. 129/07, 83/2014-други закон, 101/16-други закон, 47/18 и 11/2021 –др закон), члана 74. став 1. тачка 2) Статута општине Блаце („Службени лист општине Блаце“, бр. 5/19), члана 8. Одлуке о буџету општине Блаце за 2023. годину („Службени лист општине Блаце“, бр. 14/22, 2/23 и 8/23), Одлуке Општинског већа општине Блаце о додели новогодишњих пакетића за децу са територије општине Блаце за 2024. годину („Службени лист општине Блаце“, бр. 9/23) бр. II-400-2249 од 27.октобра, начелница Општинске управе општине Блаце, дана 07.11.2023. године, расписујe

ЈАВНИ ПОЗИВ
ЗА ДОДЕЛУ НОВОГОДИШЊИХ ПАКЕТИЋА ЗА ДЕЦУ СА ТЕРИТОРИЈЕ ОПШТИНЕ БЛАЦЕ ЗА 2024. ГОДИНУ

**I**  Право на новогодишњи пакетић за 2024. годину могу остварити:

- деца са пребивалиштем на територији општине Блаце, рођена у периоду од 1. јануара 2016. године па до момента затварања јавног позива;

 - дете рођено на дан затварања јавног позива уколико родитељ односно законски заступник детета уредно поднесе пријаву на јавни позив.

 **II** Потребна документација:

- пријава (која је саставни део јавног позива);

- доказ о пребивалишту за подносиоца захтева, родитеља односно законског заступника детета (очитана лична карта),

- извод рођених за дете/децу (фотокопија).

 **III** Рок за подношење пријава је **24 дана ( двадесет и четири дана**) од дана објављивања Јавног позива на интернет презентацији општине Блаце [www.blace.org.rs](http://www.blace.org.rs) и Огласној табли Општинске управе општине Блаце, односно од **07.11.2023**. закључно са **30.11.2023**. године до 15 часова.

 **IV** Пријаве се подносе преко писарнице Општинске управе општине Блаце или електронским путем на мејл: decijazastitablace@yahoo.com

Број:II-400-2415/2023

Дана: 07.11.2023.год

Обрада: Ј. Ч. НАЧЕЛНИЦА
 ОПШТИНСКЕ УПРАВЕ
 Јасмина Лапчевић с.р.